
AVIZ

asupra propunerii legislative pentru modificarea şi completarea Legii nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare
(Plx. 412/2013)

În baza prevederilor art. 95 din Regulamentul Camerei Deputaţilor, republicat, cu adresa nr. Plx. 412/28 octombrie 2013, Comisia pentru învăţământ, ştiinţă, tineret şi sport a primit, spre dezbatere şi avizare, propunerea legislativă pentru modificarea şi completarea Legii nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare.
Propunerea legislativă a fost dezbătută în Comisie în şedinţa din 05 noiembrie 2013.

Comisia, cu 16 voturi pentru şi 1 vot împotrivă, a hotărât să emită aviz negativ asupra propunerii legislative menţionate.


În raport cu obiectul şi conţinutul său, propunerea legislativă face parte din categoria legilor organice.

